أجيب منين مثلك وأنته رحت بعيد
منو المثلك وأجيبه منين بس أنته
عگب ماعشگ گلبي وصرت نبض البيه
طفل مابي صبر چا ليش يتمته
مابية آنه عاشر وأبدي من جديد
وليش أبدي بعد وأنته العشگ خنته
لاغزر موافه ولاتعب لاطيب
گلت بالضيج اعينك چا بعد يمته
مو دوم احچي انه وحچيي مامسموع
تگتله المو وفي مرات بالسكته
مو طيب گلب موذاك حالي وياك
گلب ثاني جبت ذاك الگلب عفته
إشفت منه گبل گلبي وأظل اعليه
إذا كل الجروح اتهيج من دگته
انتهت قصة عشكنه وكمت انام الليل
إنست ذيچ الجروح وكل جرح عفته
بدت صفحة جديده بلايه حبوضيم
فرمتت الگلب صدكني فرمتته